انا بعمل ذنوب ونفسي اموت علشان ابطل اعمل ذنوب بحس اني بسقط في اختبارات ربنا مهما بذلت من مجهود حساسه بدرجه كبيره جدا و ساذجه كمان وبسبب الحاجتين دول بغلط كتير و برجع اتوب كتير بس حاسه ان السلسه دي مش هتخلص وتعبت انا انا انسانه ضعيفه اوي و محتاجه رد يريحني
طول م أنت ملعبكة الدنيا وفي بعضها ومجمعة كوم سلبيات فوق بعض الجبل تسد عين الشمس = الوضع مش هيتحسن، لإن الاكوام دي يسد بها الشيطان عليك أبواب الرجاء ويدفعك بها إلى اليأس والملل اسألي الله أن يمد في عمرك على الخير والطاعة علشان تتوبي من الذنوب وتلقينه سبحانه بأفضل ما تستطيعين .. خدي كل مشكلة وحليها على جنب لوحدها من غير تعقيد، ذنب معين تقعين فيه اقفي مع نفسك وقفة صادقة، وانظري لماذا تقعين في هذا الذنب وكيف يمكن تتوبين منه واسألي واطلبي المساعدة، وجاهدي مرة وعشرة ومائة بدون أي ملل ساذجة؟ .. نفس الكلام .. ساذجة ليه؟ ما الأسباب؟ وكيف يمكن أحل المشكلة دي أو أتجنب آثارها السيئة؟ حساسة؟ .. نفس الكلام .. إحنا محتاجين نحل مشاكلنا مش نسكّن أنفسنا أو نغرس اليأس فيها أو نبكي بجوارها